**Távkapcs**  
(click)  
színes szinkronizált amerikai vígjáték, 107 perc, 2006  
rendező:  Frank Coraci  
forgatókönyvíró:  Steve Koren, Mark O'Keefe  
szereplő(k): Adam Sandler (Michael Newman), Kate Beckinsale (Donna Newman), Christopher Walken (Morty), Henry Winkler (Ted Newman), David Hasselhoff (Ammer)

**Filmleírás:**  
“Van, aki irányítja az életét, és van, akit az élet irányít - tartja a mondás. Az egyetlen kivétel Michael Newman. Egy titokzatos feltaláló ugyanis megajándékozza az univerzális távkapcsolóval, melynek tulajdonosa előre-hátra járkálhat az időben, lelassíthatja a szembejövő nőket, és ha túlságosan zajosnak tűnnek, átmenetileg kikapcsolhatja a gyerekeit. Elbizakodottságra azonban semmi oka: nem volt még távkapcsoló a világon, mely egy idő után át ne vette volna az irányítást. És attól kezdve Michael kiszolgáltatottabb, mint valaha. A tét a családja, feleségével és a gyerekeivel való viszonya.” Forrás: [www.port.hu](http://www.port.hu/)

A film tökéletes példa arra, hogy mi történhetne, ha szabadon gazdálkodhatnánk az idővel, s a tetteink következményeivel nem számolnánk. Pedig, ahogyan a történetben is, csupa jó szándék vezet bennünket.

**Korosztályi javaslat:** 12-18 év  
**Földolgozási javaslatok**  
**Téma**: Minden szabad nekem, de nem minden használâ€¦ azaz irányító vagy irányított?  
**Megfigyelési szempontok:**

* Mi volt a célja/mik voltak a céljai Newmannak a történet során?
* Meddig volt ő az irányító, s mikortól vált irányítottá?
* Ki és milyen kiszolgáltatott helyzetben van a történetben?

**Játék**: mindenképpen a film előtt lévő beszélgetés és feladat “Ha megváltoztathatnámâ€¦” címmel.  
**Forrás**: -  
**Körülmények**: egyéni munka  
**Eszközök**: papír, írószer  
**Leírás**:  
Gondoljunk 3 olyan dologra, eseményre az életünkben, ahová szívesen visszamennénk és megváltoztatnánk. Írjuk ezt fel. Nem kötelező felolvasni őket, helyette inkább beszélgessünk arról, hogy mit tennénk, ha kapnánk egy olyan távkapcsolót, mellyel az életünkben utazgatunk. Ha a film történik ez a beszélgetés, akkor teljesen más szemszögből nézik a jelenlévők a történetet is.

**Igemagyarázathoz, beszélgetéshez használható bibliai igehelyek:**  
1Kor6,12: “Minden szabad nekem, de nem minden használ. Minden szabad nekem, de ne váljak semminek a rabjává.”